text: Snuppet efter bræk på tandklinik
  22 maj 2013 kl. 05.35
  Kørte rundt i Tønder med værktøj og effekter, som måske er fra flere indbrud.
  Ved tre-tiden i morges var der tyverialarm i skoletandplejen i Tønder, og kort efter så en politipatrulje en bil, der så ud som om den var på gale veje.
  Det var den også. Da betjentene standsede bilen, viste det sig, at den indeholdt en hel del værktøj, som var velegnet til at bryde døre og vinduer op med. Der var også forskellige ting, som ikke rigtigt hørte til i bilen.
  Det viste sig, at værktøjet passede ganske godt til de mærker, der var lavet i døren under indbruddet i tandplejen, og så blev manden taget med i detentionen. Han er en yngre herre fra Aabenraa. Politiet mener, manden har lavet indbrud flere forskellige steder.
  